16. 3. 87 De Europæiske Fællesskabers Tidende Nr. C 68/5 
Udtalelse om forslag til Rådets forordning om ydelse af finansiel støtte til transportinfrastruktur­
projekter (]) 
(87/C 68/05) 
Rådet tog på sit møde den 10. og 11. november 1986 til efterretning, at Kommissionen agtede at 
forelægge et forslag til Rådets forordning med det formål at indgå forpligtelser for de resterende 
bevillinger i kapital 58, artikel 581, på 1985-budgettet inden udgangen af 1986. Rådet besluttede i 
den anledning at anmode om Det økonomiske og sociale Udvalgs udtalelse om ovennævnte 
emne. 
Anmodningen om Udvalgets udtalelse blev meddelt ved brev af 18. november 1986 sammen med 
Kommissionens tekst på tre sprog (tysk, engelsk og fransk). Rådet skal tage stilling til dette forslag på 
sit næste transportmøde den 15. og 16. december 1986, og »vil derfor sætte pris på, at Det 
økonomiske og sociale Udvalg afgiver sin udtalelse på novembersamlingen«. 
Sektionen for transport og kommunikation fik den 19. november 1986 af Udvalgets formand pålagt 
af forberede arbejdet med dette spørgsmål (artikel 22, 46 og 47 i FO) og nedsatte derfor på sit møde 
samme dag en redaktionsgruppe med Rouzier som ordfører og Haas samt Masprone som 
medordførere. 
Kommissionens forslag er baseret på artikel 75 og 84 i traktaten om oprettelse af Det europæiske 
økonomiske Fællesskab; ifølge artikel 75 heri er høring af Udvalget obligatorisk. 
Sektionen for transport og kommunikation vedtog på sit 174. møde den 10. december 1986 sin 
udtalelse på grundlag af Rouzier's beretning. 
Det økonomiske og sociale Udvalg vedtog på sin 242. plenarforsamling (mødet den 16. december 
1986) enstemmigt følgende udtalelse: 
0. Indledende bemærkninger 
0.1. ØSU skal indledningsvis fastslå, at Rådet kan give 
det en bestemt tidsfrist til udarbejdelsen af en udtalelse. 
Denpe tidsfrist skal dog i henhold til artikel 198 i traktaten 
være på mindst ti dage. Da anmodningen om en udtalelse 
først tilgik Udvalgets formand den 19. november 1986, var 
det derfor ikke muligt at have denne udtalelse klar til 
plenarforsamlingen den 26. og 27. november 1986. 
0.2. Dertil kommer, at Udvalget ikke i behørig tid har 
modtaget de fornødne dokumenter på samtlige sprog. Udval­
get protesterer imod en sådan fremgangsmåde, især fordi det 
samme har været tilfældet ved tidligere lejligheder. 
1. Generelle bemærkninger 
1.1. Det fremgår af Rådets pressemeddelelse fra dettes 
møde den 10. og 11. november 1986, at Rådet den 27. juni 
1986 behandlede: »Forslag til Rådets forordning om ydelse 
af finansiel støtte inden for rammerne af et program på 
mellemlang sigt for transportinfrastruktur«. Rådet pålagde efter forhandlingerne De faste repræsentan­
ters Komité at fortsætte drøftelsen af forslaget til forordning 
på grundlag af udtalelserne fra Europa-Parlamentet og Det 
økonomiske og sociale Udvalg, og specielt behandle princip­
perne for EF-støtte til projekter, som opfylder bestemte 
kriterier. 
1.2. I sin udtalelse af 18. september 1986 (2) om dette 
spørgsmål tilkendegav Udvalget, ligesom i flere tidligere 
udtalelser, at det støttede »en kohærent fælles politik baseret 
på veldefinerede målsætninger«. I sin udtalelse af 25. 
september 1985 (3) understregede Udvalget, at udviklingen 
af transportinfrastrukturer i Det europæiske Fællesskab bør 
opfylde tre målsætninger: 
— »reduktion af de økonomiske, samfundsmæssige og 
miljømæssige omkostninger ved transport og forbedring 
af transportvirksomhedernes produktivitet, 
— bevarelse og udbygning af EF-virksomhedernes konkur­
renceevne på det internationale marked på basis af et 
internationalt net for hurtig transport og kommunika­
tion, 
(>) EFT nr. C 323 af 16. 12. 1986, s. 4. (2) EFT nr. C 328 af 26. 12. 1986, punkt 1.5. 
(3) EFTnr. C 303 af 25. 11. 1985. 
Nr. C 68/6 De Europæiske Fællesskabers Tidende 16. 3". 87 
— tilpasning af leveforholdene i EF's mindre udviklede 
regioner til forholdene i de centrale regioner«. 
1.3. I ovennævnte udtalelse af 18. september 1986 
beklager Udvalget dog samtidig, at Rådet ikke har politisk 
vilje til at gennemføre en sammenhængende og mere lang­
sigtet EF-politik og i stedet forhandler frem og tilbage, fra 
forslag til forslag, og bevilger småbeløb år efter år. 
1.4. Udvalget må konstatere, at dets frygt beklageligvis 
var begrundet og det af to årsager. Man har ikke i Rådet 
kunnet nå til enighed med hensyn til Kommissionens forslag 
af juni 1986 om en transportinfrastrukturpolitik på mellem­
lang sigt. Kommissionen foreslår nu for sit vedkommende, at 
de 90 mio ECU på 1985-budgettet fordeles på 15 projekter i 
samtlige medlemslande med undtagelse af Luxembourg. 
1.5. Udvalget minder i denne forbindelse om, at der siden 
1982 har været afsat budgetmidler under artikel 581, nemlig 
i alt 260 mio ECU (1982: 10 mio ECU; 1983: 15 mio ECU; 
1984: 80 mio ECU; 1985: 90 mio ECU og 1986: 65 mio 
ECU). 
1.6. Budgetmidlerne for tidsrummet 1982—1984, i alt 
105 mio ECU, er blevet brugt. De 90 mio ECU, som er 
opført på budgettet for 1985, betyder en udgiftsstigning på 
85,7%. De generelt utilstrækkelige bevillinger, som danner 
et restriktivt budgetmæssigt udgangspunkt, er ganske vist et 
forhold, somt Det økonomiske og sociale Udvalg ikke kan 
øve indflydelse på, men det vil alligevel endnu en gang gøre 
opmærksom på, at de midler, som er opført på budgettet, bør 
anvendes som det oprindeligt var hensigten. 
1.7. Udvalget godkender derfor Kommissionens forslag 
som et nødvendigt juridisk redskab til sikring af, at de 
disponible midler på budgettet anvendes til disse formål. 
Udfærdiget i Bruxelles, den 16. december 1986. 1.8. Udvalget henstiller til Rådet, at det drager omsorg 
for, at medlemsstaterne ikke, hvis der ydes EF-støtte, så 
reducerer de nationale midler, som oprindeligt blev tiltænkt 
dette formål. 
2. Særlige bemærkninger 
2.1. Udvalget vil ikke i detaljer beskæftige sig med de 
projekter, som Kommissionen har udvalgt sammen med 
infrastrukturudvalget. Det konstaterer imidlertid med til­
fredshed, at Kommissionen har bestræbt sig på at opnå en 
ligelig fordeling af midlerne mellem vejtransport (55%) og 
jernbanetransport (45%). 
2.2. Udvalget konstaterer endvidere, at Kommissionen 
har fordelt midlerne på de fire projektkategorier på tilfreds­
stillende måde: 
2.2.1. Arbejder, som skal forbedre integrationen af de 
geografisk set perifere EF-regioner: 40%. 
2.2.2. Transitforbindelser: 34%. 
2.2.3. Arbejder i forbindelse med hovedkorridorerne: 
24%. 
2.2.4. Andre projekter: 2 %. 
2.3. Udvalget finder, at denne fordeling som helhed 
betragtet udgør et kompromis, der snarest muligt bør 
godkendes af Rådet og under alle omstændigheder inden 
årets udgang. Udvalget henstiller endvidere indtrængende til 
Rådet, at det i overensstemmelse med sin beslutning af 
10./11. november 1986 vedtager forordningen om et infra­
strukturprogram på mellemlang sigt i begyndelsen af 1987, 
således at det bliver muligt at anlægge en strategi på 
transportinfrastrukturområdet, som rækker ud over et bud­
getår. 
Fons MARGOT 
Formand for 
Det økonomiske og sociale Udvalg